Návrh
 
Komuniké

k účasti delegácie Slovenskej republiky na 7. zasadaní Konferencie zmluvných strán Dohovoru o ochrane sťahovavých druhov voľne žijúcich živočíchov a na 2. stretnutí zmluvných strán Dohody o ochrane africko - euroazijských druhov vodného sťahovavého  vtáctva, ktoré sa budú konať  v dňoch 18. - 27. septembra 2002 v Bonne
 
Vláda Slovenskej republiky na svojom zasadnutí dňa .......... vyslovila súhlas s účasťou, zložením a postupom delegácie Slovenskej republiky na 7. zasadaní Konferencie zmluvných strán Dohovoru o ochrane sťahovavých druhov voľne žijúcich živočíchov (Bonnský dohovor) a na 2. stretnutí zmluvných strán Dohody o ochrane africko - euroazijských druhov vodného sťahovavého  vtáctva, ktoré sa budú konať  v dňoch 18. - 27. septembra 2002 v Bonne.

	Cieľom uvedených medzinárodných zmlúv je ochrana a zachovanie všetkých sťahovavých druhov voľne žijúcich živočíchov, s dôrazom na druhy kriticky ohrozené a na vodné vtáctvo. Slovenská republika pristúpila k Bonnskému dohovoru 14. decembra 1994 s účinnosťou od 01. marca 1995. Dohoda o ochrane africko - euroazijských druhov vodného sťahovavého  vtáctva nadobudla pre Slovenskú republiku účinnosť 01. júla 2001.

Slovenská republika zabezpečila všetky legislatívne opatrenia, ktoré jej vyplynuli z členstva v uvedených medzinárodných zmluvách a aktívne sa zapája do implementačného procesu na národnej a medzinárodnej úrovni. 

	Vláda Slovenskej republiky uložila ministrovi životného prostredia SR, aby predložil vláde informáciu o priebehu a výsledkoch zasadnutia a stretnutia.